PRESSEMEDDELELSE

LG ELECTRONICS

København d. 7. september 2011

**LG’s LED-TV anbefales af Go’ Energimærket**

***Go’ Energi anbefaler de mest energieffektive produkter inden for respektive kategorier. Når Go’ Energi nu udvider sine anbefalinger til også at omfatte tv-apparater, har LG flere modeller, der lever op til kravene i henhold til energiklasse A og må mærkes med Go’ Energimærket.***

Danske Go’ Energi er en offentlig organisation med egen bestyrelse under Klima- og Energiministeriet. Go’ Energi anvender Go’ Energimærket på de 20-25 procent mest energieffektive produkter inden for de respektive produktkategorier. Nu introduceres mærkningen også for tv-apparater, som sælges i Danmark. LG er en af de leverandører, som allerede fra begyndelsen er med på listen over anbefalede produkter.

– Go’ Energi vil gerne gøre det let for forbrugerne at købe energieffektive produkter med de laveste totalomkostninger. Derfor lancerer vi Go’ Energimærket, og vi opfordrer forbrugerne til at kigge efter mærket, når de køber tv-apparater. Vi er glade for, at LG er med til at vise forbrugerne vejen til de mest energieffektive tv-apparater med Go’ Energimærket, siger Mads Lindevall Kristiansen, projektleder i Go’ Energi.

For at blive kvalificeret til Go’ Energimærket og komme med på Go’ Energis liste over anbefalede tv-apparater skal produktet blandt andet klassificeres som energiklasse A eller bedre. Følgende LED-TV-modeller fra LG anbefales af Go’ Energi, og må dermed mærkes med Go’ Energimærket:

* LG LW980W (55” og 47”)
* LG LW650W (55” og 47”)
* LG LW550W (55” og 47”)
* LG LW450N (55” og 47”)
* LG LV550W (47”)

– LG har stort fokus på miljøinnovation, ansvarsfuld fremstilling og reduktion af CO2-udslip, og vi er utrolig glade for, at Go’ Energi viser os denne anerkendelse. Ved hjælp af Go’ Energimærket kan vi øge bevidstheden om tv-apparater i klasse A og hjælpe danske forbrugere med at træffe smarte købsbeslutninger, som påvirker miljøet minimalt, siger Thomas Wering, Nordisk marketingschef for Home Entertainment hos LG Electronics.

**Miljøansvar og bæredygtig udvikling er LG’s hjertesag**

I takt med at klima- og miljøspørgsmål dukker op, kommer miljømærkning af produkter til at spille en vigtigere rolle for at vejlede forbrugerne. Tidligt på sommeren blev LG’s Cinema 3D-TV LW550W\* den første model i Europa, som blev mærket med ”Carbon Reduction Label” af organisationen Carbon Trust, som støttes af de britiske myndigheder. At LG’s tv-apparater anbefales af pålidelige, offentlige organisationer som Go’ Energi og Carbon Trust er en vigtig anerkendelse for LG’s arbejde med at reducere energiforbruget og at reducere CO2-udslippet gennem hele produktets livscyklus.

Nogle eksempler er funktionen LG Smart Energy Saving, som reducerer energiforbruget i LG’s LED-TV-apparater med helt op til 70 procent, og igennem sin tynde formfaktor kræves mindre emballage, hvilket reducerer miljøpåvirkningen. LG evaluerer også løbende sin logistik og sine komponentindkøb for at påvirke sine leverandører til at anvende en mere energieffektiv proces.

For mere information om LG’s miljøarbejde se [LG’s globale hjemmeside](http://www.lg.com/global/sustainability/environment/index.jsp) samt [LG Sustainability report](http://www.lg.com/se/om-lg/foretagsinfo/i-korthet/LGE_2010_Sustainability_Report.pdf).

Produktbilleder i høj opløsning findes i LG’s Mediearkiv (søg på modelnavn):

{0><http://www.lg.com/se/om-lg/press-and-media/mediaarkiv.jsp><}0{><http://www.lg.com/se/om-lg/press-and-media/mediaarkiv.jsp>

\* I Storbritannien markedsføres LW550W under modelnavnet 47LW5500-ZE og 47LW550T-ZE. Mere information i pressemeddelelsen på [LG’s nyhedsrum](http://www.lgnewsroom.com/newsroom/contents/61273).

|  |  |
| --- | --- |
| **For mere information, kontakt venligst:** | |
| Thomas Wering Nordic Marketing Manager Home Entertainment  LG Electronics Nordic AB Box 83, SE-164 94 Kista, Sverige  Mobil: +46 (0)735 234 026 E-mail: thomas.wering@lge.com | Susanne Persson  PR Manager  LG Electronics Nordic AB Box 83, SE-164 94 Kista, Sverige  Mobil: +46 (0)709 694 606 E-mail: [susanne.persson@lge.com](mailto:susanne.persson@lge.com) |
| **Yderligere oplysninger om Go’ Energi:**  Mads Lindevall Kristiansen  Projektleder i Go' Energi  Tlf.: +45 33 95 58 07  E-mail: [malk@goenergi.dk](mailto:htl@sparenergi.dk)  **Om LG Electronics** LG Electronics, Inc. (KSE: 066570.KS) er en af verdens største og mest innovative leverandører af forbrugerelektronik, hårde hvidevarer og mobil kommunikation. Virksomheden har mere end 93.000 ansatte fordelt over mere end 120 selskaber over hele verden. Den globale omsætning var i 2010 48,2 mia. USD. LG Electronics er en af verdens største producenter af fladskærme, audio- og videoprodukter, mobiltelefoner, airconditionanlæg, vaskemaskiner og køleskabe.  LG Electronics har eksisteret i Norden siden oktober 1999, og består af fem forretningsenheder: Home Entertainment, Mobile Communications, Home Appliance, IT Solutions samt Air Conditioning & Energy Solutions. Den nordiske omsætning i 2010 beløb sig til 2,7 mia. SEK. For mere information, besøg [www.lg.com](http://www.lg.com).  **Om LG Electronics Home Entertainment** LG Home Entertainment Company (HE) er en af verdens førende producenter af fladskærme og audio- og videoprodukter til både private og professionelle kunder. LG HE omfatter bl.a. LCD- og plasmafjernsyn, hjemmebiografsystemer, Blu-ray-afspillere, lydkomponenter, videoafspillere og plasmaskærme. LG stræber altid efter at drive teknologien fremad for at kunne forbedre mulighederne for underholdning i hjemmet, og har fokus på at udvikle produkter med smarte funktioner i et stilrent design. | |